Σααντεντίν Ελ Οτμανί

Ο Σααντεντίν Οτμανί (Saadeddine Othmani, 16 Ιανουαρίου 1956-) είναι Μαροκινός πολιτικός και πρωθυπουργός του Μαρόκου από το 2017 έως το 2021. Προηγουμένως υπηρέτησε ως υπουργός Εξωτερικών από το 2012 ως το 2013.

Βιογραφία και σταδιοδρομία
Γεννήθηκε το 1956 στην Ινεζγκάν, κοντά στο Αγαδίρ, της περιφέρειας Σους. Απέκτησε διδακτορικό στην Ιατρική από το Πανεπιστήμιο του Χασάν Β΄ της Καζαμπλάνκα το 1986, και στην ψυχιατρική το 1994. Απέκτησε επίσης πτυχία Μάστερ και DEA στις ισλαμικές σπουδές, το 1983, 1987 και το 1999. Συνέγραψε πολλά βιβλία ψυχολογίας και το ισλαμικό δίκαιο και εργάστηκε ως αρχισυντάκτης σε πολλά περιοδικά και εκδόσεις.  Το 2004, έπειτα από την αποχώρηση του Αμπντελκρίμ Αλχατίμπ από τα κοινά, ο Οτμανί έγινε αρχηγός του Κόμματος Δικαιοσύνης και Ανάπτυξης (PJD). Είναι επίσης βουλευτής του Ινεζγκάν.

Ήταν υπουργός Εξωτερικών από τις 3 Ιανουαρίου 2012 ως τις 10 Οκτωβρίου 2013 στην κυβέρνηση υπό το PJD."Morocco's King Mohammed VI names new prime minister", Africanews, 17-3-2017.

Διορίστηκε πρωθυπουργός στις 17 Μαρτίου 2017, από τον βασιλιά Μοχάμεντ ΣΤ΄.King of Morocco names Saad Eddine El Othmani as new prime minister
Στις 25 Μαρτίου 2017 ο Οτμανί ανακοίνωσε ότι η κυβέρνηση που θα ηγείτο θα συμπεριελάμβανε το PJD, τον Εθνικό Συναγερμό Ανεξάρτητων (RNI), το Λαϊκό Κίνημα (MP), την Συνταγματική Ένωση (UC), το Κόμμα της Προόδου και του Σοσιαλισμού (PPS) και την Σοσιαλιστική Ένωση των Λαϊκών Δυνάμεων (USFP)."Saad Eddine Othmani Announces end of Deadlock, Formation of Government", Morocco World News, 25-3-2017. 

Η κυβέρνησή του σχηματίστηκε στις 5 Απριλίου 2017."Maroc : le roi nomme un gouvernement de technocrates qui marginalise les islamistes", Le Monde, 5-4-2017 .

Παραπομπές

Κατηγορία:Πρωθυπουργοί του Μαρόκου